joelniklaus/EU_Wikipedias huggingface dataset:
Pertti Klemola

Pertti Juhani Klemola (2. heinäkuuta 1939 Helsinki – 15. maaliskuuta 2003 Helsinki) oli suomalainen toimittaja ja kirjailija, joka toimi myös tutkijana 1970-luvulla TANDEM-projektissa (Tasa-arvon ja demokratian tutkimus). 

Klemola oli 23-vuotiaana Suosikin ensimmäinen päätoimittaja, ja sen jälkeen hän työskenteli naistenlehti Annan toimitussihteerinä ja kolumnistina. Myöhemmin hän oli toimittajana Yleisradiossa ja julkaisi useita kirjoja. Kun Suomen Akatemian rahoittama tasa-arvoa ja demokratiaa tutkiva ryhmä TANDEM perustettiin 1973, oli Klemola mukana ryhmässä tutkijana.

Klemolan kirja Kenen asialla SAK? herätti aikanaan huomiota, koska hän paljasti siinä SAK:n sosiaalidemokraattien saaneen taloudellista tukea työnantajien STK:lta Metallityöväen liiton vaalitaistelua varten. Toinen huomiota herättänyt Klemolan kirja oli 1981 ilmestynyt Helsingin sanomat, sananvapauden monopoli.

Elämä 
Pertti Klemolan vanhemmat olivat Valto Klemola (1907–1957) ja Else Margit Lindroos (1911–1977). Hänen serkkunsa oli entinen Euroopan parlamentin jäsen Kyösti Virrankoski. Klemola kuoli lyhyen sairauden jälkeen maaliskuussa 2003.

Teoksia

Lähteet 
 Klemolan artikkeli Journalisti-lehdessä

Viitteet 

Suomalaiset toimittajat
Suomalaiset kirjailijat
Vuonna 1939 syntyneet
Vuonna 2003 kuolleet
Tiedonjulkistamisen valtionpalkinnon saajat
Jorma Ranivaara

Jorma Ranivaara (s. 20. tammikuuta 1945 Vihti) on suomalainen kirjailija. Hän on kirjoittanut teoksia sekä nuorille että aikuisille.

Ranivaara on saanut useita kirjallisuuspalkintoja. Hänen esikoisteoksensa Vanha Rahikainen ja valkoinen Iljušin palkittiin vuonna 1968 Kalevi Jäntin palkinnolla. Vuonna 1980 hänelle myönnettiin kirjallisuuden valtionpalkinto. Vuonna 2014 Ranivaara sai Tirlittan-palkinnon. Hän on myös ollut kahdesti (1997 ja 2004) ehdolla Finlandia Junior -palkinnon ja kolmesti (1990, 1994 ja 1995) Topelius-palkinnon saajaksi.

Ranivaara asuu Kuopiossa.

Teoksia 
 Vanha Rahikainen ja valkoinen Iljusin, romaani.    WSOY 1967
 Harakkalaivue, nuorten romaani.    WSOY 1968
 Kisko, kisko Koskinen, nuorten romaani.    WSOY 1977
 Raamit ränniin, nuorten romaani.    WSOY 1979
 Koskinen ja veitsenteroittaja, nuorten romaani.    WSOY 1982
 Sotakaverit, romaani.    WSOY 1983
 Taivaanrannan rakentaja, romaani.    WSOY 1986
 Pelurit, nuortennovelleja.    WSOY 1989
 Ihmeellisiä ihmisiä, novelleja.    WSOY 1994
 Patricia ja Pek, nuorten romaani.    WSOY 1995
 Poisliitävä Anne Lee, nuorten romaani.    WSOY 1997
 Rouva Korhosen tapaus, romaani.    WSOY 1999
 Upseerin parempi elämä.    WSOY 2003
 Eläkepommimies, romaani.    WSOY 2006
 Asiakas Rydz, romaani.    WSOY 2008
 Valekirjailija, romaani. WSOY 2011

Skeittaaja-sarja

Lähteet

Aiheesta muualla
 Jorma Ranivaara Suomen Nuorisokirjailijoiden nettimatrikkelissa 

Suomalaiset kirjailijat
Kalevi Jäntin palkinnon saajat
Vuonna 1945 syntyneet
Elävät henkilöt
Toptronics

Toptronics Oy on tietokone- ja konsolipelien jakelija. Toptronics Oy:n perusti vuonna 1983 lukiolainen Petri Lehmuskoski. Vuonna 2005 Toptronics Oy:stä tuli osa Pohjoismaiden suurinta tietokone- ja pelikonsolipelien jakelijaa, Pan Vision Distribution Groupia (joka on osa Pan Vision/KF konsernia).

Toptronics on yksi alansa vanhimpia toimijoita maailmanlaajuisesti.

Historia

Toptronics aloitti pelien maahantuonnin vuodenvaihteessa 1982–1983 postimyyntiyrityksenä. Petri Lehmuskoski oli saanut idean yrityksen perustamiseen vaihtovuotenaan Yhdysvalloissa. Koska pankista ei saanut lainaa, Lehmuskoski pyysi isänsä yrityksen johtoon. Petri Lehmuskoski tilasi pelit suoraan englantilaisilta peliyrityksiltä. Aluksi yritys toi maahan lähinnä Spectrumin ohjelmia, myöhemmin myös laitteita. Syksyllä yritys 1984 alkoi välittää tuotteita jälleenmyyjille, ja ensimmäisen työntekijä palkattiin vuonna 1985. Pelien maahantuojia ei ollut paljon, sillä ala ei ollut kovin kannattavaa. Kotimikrolehdet olivat tärkeä ilmoituskanava, ja Toptronicsin valta pelien julkisuuskuvan määrittäjänä kasvoi 1980-luvun lopulle tultaessa. 1980-luvun lopussa Toptronics myös kampanjoi voimakkaasti piratismia vastaan, mikä herätti osassa pelaajia kielteisiä reaktioita.

Vuonna 1984 Lehmuskosket avasivat maahantuonnin lisäksi myös vähittäismyynnin Turun Yliopistonkadulla, silloisessa Kauppiastavaratalo Henrikissä. Huomattuaan kysynnän Lehmuskosket avasivat yrityksille suunnatun PC-kaupan, jota varten perustettiin vuonna 1989 Turun Tietokeskus Oy. 

Toptronicsilla oli myös merkittävä rooli Suomen pelijournalismin kehittymisessä, sillä lehdet eivät olisi saaneet arvosteluja tehtyä ilman yrityksen lähettämiä arvostelukappaleita. Vaikka Commodore 64 oli Suomen suosituin kone, pelimyynnit eivät olleet ihmeellisiä. Pelit levitettiin C-kaseteilla, joita oli helppoa kopioida. Yritys oli jopa julkaisemassa Atarin Lunar Landerista omaa versiotaan Spectrumille, mutta kehitys pitkittyi ja peli jäi julkaisematta.

Vuonna 1993 Toptronicsin myötävaikutuksella Microflash-ohjelmoijaryhmä pääsi esittelemään pelidemoansa Lontoon ETCS-messuille. Vuonna 1994 yritys perusti jälleenmyyjille ja kuluttajille suunnatun BBS-purkin.

Vuonna 2000 Toptronics laajensi toimintaansa Ruotsiin, ja vuonna 2005 yritys myytiin kilpailijalleen Pan Visionille. Yrityksestä oli ehtinyt kasvaa Pohjoismaiden suurin maahantuoja, joka myös toi pelejä muihin pohjoismaihin. Lehmuskoski jätti yrityksen vuonna 2010.

Lähteet

Viitteet

Suomalaiset teknologiayritykset
Moottoripyörätrialin maailmanmestaruuskausi 1994

Trialin maailmanmestaruudesta ajettiin 20. kerran vuonna 1994. Kauteen sisältyi kymmenen kaksipäiväistä osakilpailua.

Osakilpailuiden kolme parasta

MM-sarjan parhaat

Aiheesta muualla 

 MM-sarjan tulokset (englanniksi) 

Moottoripyörätrial
Vuoden 1994 moottoriurheilu
Kulttuurikeskus Sofia

Kulttuurikeskus Sofia on Helsingin Kallahdessa toimiva koulutus- ja kokoushotelli. Sofia avattiin vuoden 2007 alussa. Sitä hallinnoi Suomen ortodoksisen kulttuurikeskuksen säätiö, jonka puheenjohtaja on Helsingin emeritus metropoliitta Ambrosius. Keskuksessa järjestetään taidetapahtumia, kulttuuriseminaareja ja ikonimaalauskursseja. Sofia on entinen Osuuspankkiopisto, jonka säätiö osti.

Gebhard-opiston suunnittelu- ja rakennustyöt aloitettiin vuonna 1957. Rakennuspiirustukset on tehnyt Aarre Piirainen. Ensimmäinen rakennus valmistui 1958. Myöhemmin lisärakennuksia valmistui vuosina 1963 ja 1980. Opiston nimi muutettiin vuonna 1970 Osuuspankkiopistoksi. Suomen ortodoksisen kulttuurikeskuksen säätiö osti kiinteistön vuonna 2006.

Lähteet

Aiheesta muualla 
 https://www.sofia.fi
 Ortodoksi.fi: Kulttuurikeskus Sofia

Vuosaari
Suomen ortodoksinen kirkko
Södertälje SK

Södertälje SK tai SSK on ruotsalainen jääkiekkoseura, joka pelaa maan toiseksi korkeimmalla sarjatasolla HockeyAllsvenskanissa. SSK kuuluu Ruotsin vanhimpiin jääkiekkoseuroihin, joka on ollut runsaat 70 kautta korkeimmalla sarjatasolla ja 20 kautta Elitserienissä. 

Seura perustettiin jo vuonna 1902, silloin lajeihin kuului voimistelu, yleisurheilu, jalkapallo ja luistelu. Jääpallo tuli ohjelmaan 1907. Jääkiekko-osasto perustettiin vasta vuonna 1925. Joukkue on voittanut Ruotsin mestaruuden seitsemän kertaa vuosina 1925, 1931, 1941, 1944, 1953, 1956 ja 1985 ja ollut sen lisäksi loppuottelussa jopa 15 kertaa. Södertälje SK on Elitserienin maratontaulukossa sijalla 11. 

Suomalaisista seurassa ovat pelanneet muun muassa Mikko Mäkelä, Juha Lind, Peter Ahola ja Olli Jokinen. 

Kaudella 2010–2011 Södertäljen joukkueessa pelasi peräti seitsemän suomalaista: Maalivahti Riku Helenius, puolustajat Timo Seppänen, Markus Seikola, Arto Laatikainen, Mikko Kalteva, sekä hyökkääjät Petri Pakaslahti ja Pekka Saarenheimo. 

Kauden 2010–2011 päättyessä Södertälje SK putosi Elitserienistä karsintasarjan kautta  pykälää alemmaksi HockeyAllsvenskan sarjaan.

Joukkue kaudella 2022–2023

Joukkueenjohto 
 Valmentaja: Jörgen Bemström 
 Valmentaja: Dennis Bozic 
 Maalivahtivalmentaja: Calle Brattenberger 
 Videovalmentaja: Matheus Vieweg 
 Fysiikkavalmentaja: Nicklas Grossmann 
 Huoltopäällikkö: Magnus Hjälm 
 Toimitusjohtaja: Mikael Samuelsson 
 Joukkueenjohtaja: Ove Karlsson 

Lähde: EliteProspects

Merkittäviä entisiä Södertälje SK:n pelaajia 

 Nicklas Bergfors
 Thommie Bergman
 Kyle Calder
 Anders "Masken" Carlsson
 Thom Eklund
 Peter Ekroth
 Jan "Lill-Janne" Eriksson 
 Thord Flodqvist
 Nicklas Grossmann
 Oto Haščák 

 Mats Hallin
 Niclas Hävelid
 Conny Jansson 
 Olli Jokinen
 Anders Kallur
 Mats Kilström
 Anže Kopitar
 Curt Larsson
 Peter Larsson
 Jarmo Mäkitalo

 Eilert Määttä
 Peter "Poppe" Popovic
 Mikael Samuelsson
 Jiří Šlégr
 Kjell Svensson
 Hans "Säcken" Särkijärvi
 Scott Thornton
 Dick Tärnström
 Mats Waltin

Jäädytetyt pelinumerot 

 2 Anders Eldebrink
 7 Stig-Göran Johansson
 11 Glenn Johansson

Lähteet

Aiheesta muualla

Södertälje SK:n kotisivut 

Södertäljen kunta
HockeyAllsvenskan-joukkueet
Toxicity (kappale)

"Toxicity" on metalliyhtye System of a Downin single, joka julkaistiin vuonna 2002. Kappale julkaistiin alun perin albumilla Toxicity, joka julkaistiin vuonna 2001.

Kappaleet
Kaikki kappaleet kirjoittanut Serj Tankian ja Daron Malakian, ellei toisin mainittu.

Toxicity (Maxi-Single)
"Toxicity" (Tankian, Shavo Odadjian, Malakian)
"X" (Live)
"Suggestions" (Live)
"Marmalade"
"Toxicity" (Video) (Tankian, Shavo Odadjian, Malakian)

Toxicity (Australian kiertue)
"Toxicity" (Tankian, Shavo Odadjian, Malakian)
"X" (Live)
"Suggestions"
"Sugar" (Video versio) (Tankian, Shavo Odadjian, Malakian)

Toxicity (UK)

CD1
"Toxicity" (Tankian, Shavo Odadjian, Malakian)
"X" (Live)
"Suggestions" (Live)

CD2
"Toxicity" (Tankian, Shavo Odadjian, Malakian)
"Marmalade"
"The Metro" (John Crawford)

Toxicity (7" Single)
"Toxicity" (Tankian, Shavo Odadjian, Malakian)
"X"
"Suggestions" (Live)
"Marmalade"
"The Metro" (John Crawford)
"Störagéd"
"Toxicity" (Tankian, Shavo Odadjian, Malakian)

Toxicity (7" LE Single)
"Toxicity" (Tankian, Shavo Odadjian, Malakian)
"Störagéd"

Toxicity (Promo Single)
"Toxicity" (Tankian, Shavo Odadjian, Malakian)
"Prison Song"
"X"

Aiheesta muualla  
 Kappaleiden sanat

Vuoden 2001 kappaleet
System of a Downin kappaleet
SF Studios

SF Studios on merkittävä ruotsalainen elokuvayhtiö. Se perustettiin 27. joulukuuta 1919 yhdistämällä Svenska Bio ja Filmindustri AB Skandia. Pääomistajana on ollut Bonnier-konserni vuodesta 1983. Svensk Filmindustri on tuottanut monia Ruotsin elokuvan klassikkoteoksia ja sen studiot ovat sijainneet Filmstadenissa Solnan kunnassa. Vuonna 1998 SF jaettiin kahdeksi erilliseksi yhtiöksi: SF valmistaa ja levittää elokuvia sekä SF Bio omistaa elokuvateattereita. Vuonna 2016 yhtiö otti käyttöönsä nimen SF Studios. Muutoksesta huolimatta yrityksen rekisteröity nimi on edelleen AB Svensk Filmindustri.

Lähteet

Aiheesta muualla
 Kotisivut 
 Svensk Filmindustrin elokuvat IMDb:ssä
SF Bio AB  
SF-Anytime
SF Film Finland Oy

Elokuvayhtiöt
Ruotsalaiset yritykset
Ruotsin elokuva
Tervalampi

Tervalampi voi tarkoittaa seuraavia maantieteellisiä kohteita:

Paikannimenä
 Tervalampi, kylä Parikkalassa
 Tervalampi, kylä Polvijärvellä.
 Tervalampi, kylä Vihdissä.

Vesistön nimenä
Suomessa on yli 200 Tervalampi-nimistä vesialuetta.
 Tervalampi, lampi Hankasalmella
 Tervalampi, lampi Hirvensalmella
 Tervalampi, lampi Ikaalisissa
 Tervalampi, lampi Jyväskylässä
 Tervalampi, lampi Jämijärvellä
 Tervalampi, järvi ja virkistyskalastuskohde Ylikiimingissä
 Tervalampi, lampi Keuruun Karhunkylässä
 Tervalampi, lampi Keuruun Yltiällä
 Tervalampi, lampi Kouvolassa
 Tervalampi, lampi Kuhmoisissa
 Tervalampi, lampi Laukaan Isolahdella
 Tervalampi, lampi Laukaan Kuusvedenrannassa
 Tervalampi, lampi Luumäen Kivimäellä
 Tervalampi, lampi Luumäen Vainosessa
 Tervalampi, lampi Mikkelissä
 Tervalampi, lampi Mäntyharjussa
 Tervalampi, lampi Pieksämäellä
 Tervalampi, pieni järvi Vaalassa
 Tervalampi, järvi Vihdissä
 Tervalampi, lampi Ylöjärvellä
 Tervalampi, lampi Äänekoskella lähellä Vihijärveä
 Iso Tervalampi, lampi Kangasniemellä
Musta Tervalampi, lampi Pieksämäellä.

Järvien täsmennyssivut
Juho Koskimaa

Juho Koskimaa (vuoteen 1918 Dahlström), (13. toukokuuta 1891 Oulu – 13. heinäkuuta 1926 Ähtäri) oli suomalainen kirjailija ja sanomalehtimies.

Henkilöhistoria
Koskimaa syntyi Oulussa, hänen vanhempansa olivat ylijunailija John Alexander Dahlström ja Edla Margareta Hiukka. Koskimaan puoliso vuodesta 1916 oli Fanny Maria Ojanperä. Koskimaa kävi kahdeksan luokkaa oppikoulua, josta Oulun klassillisessa lyseossa vuodet 1904 – 1909, ja joitain luokkia myös muissa oppikouluissa Oulun lähettyvillä. Ylioppilastutkintoa hän ei kuitenkaan koskaan suorittanut.

Koskimaan kirjoittajan ura alkoi avustajana Helsingin Sanomissa ja jatkui sanomalehdissä ympäri Suomea. Hän toimi eri tehtävissä ainakin sanomalehdissä Uusi Aura, Liitto ja Karjala.

Koskimaa hukkui 35-vuotiaana heinäkuussa 1926. Hän oli saanut juuri valmiiksi teoksensa Uskollinen vähässä ja sen jatkona romaanin Signe Björnseth.

Kirjallinen tuotanto 
Vuodesta 1919 lähtien Koskimaa toimi vapaana kirjailijana, joka kirjoitti sekä romaaneja että novelleja, samoin kuin kirjallisuusarvosteluja. Hän oli omana aikanaan varsin arvostettu kirjailija, 1921 hänelle myönnettiin Valtion kirjallisuuspalkinto. Osa Koskimaan tuotantoa käännettiin ruotsiksi.

Romaanit 
 Erään miehen omatunto. Otava 1918
 Rappiolle : kertomus heikosta miehestä. Otava 1919
 Harmaja linna. Otava 1921
 Ja sitten jätkä kuoli. Edistysseurojen kustannus 1921
 Saaren Helmin kunnia. Gummerus 1924
 Pankaa sille nimeksi Nikolai.... Gummerus 1924
 Suotaan Heikin koti. Otava 1925
 Uskollinen vähässä. Otava 1926
 Signe Björnseth. Otava 1926
 Konsuli Hansen. Otava 1944 (lyhennetty laitos kahdesta edellisestä)

Novellikokoelmat
 Erämaan kansaa. Otava 1917
 Pohjalaisia ja peräpohjalaisia. Pohjolan kustannus 1920
 Kreetan harha-askel. Otava 1922
 Syksyä ja rakkautta. Gummerus 1925
 Elämää katsellessa. Karisto 1926

Lähteet

Aiheesta muualla
 Vapaasti ladattavia Juho Koskimaan e-kirjoja Projekti Lönnrotilta sekä Project Gutenbergiltä
 Juho Koskimaa Kirjasampo.fi:ssä

 Suomalaiset kirjailijat
 Suomalaiset novellikirjailijat
 Suomalaiset toimittajat
Suomalaiset kirjallisuuskriitikot
 Vuonna 1891 syntyneet
 Vuonna 1926 kuolleet
Coventry (täsmennyssivu)

Coventry viittaa muun muassa seuraaviin:

Paikkakuntia
Englanti 
 Coventry – kaupunki Englannin West Midlandissa, tunnetuin ja suurin Coventry

Yhdysvallat
 Coventry, Connecticut
 Coventry, New York
 Coventry, Rhode Island
 Coventry, Vermont

Sukunimi
George Coventry (3. paroni) (1628–1680) 
George Coventry (6. jaarli (1722–1809)
George Coventry, (9. jaarli) (1838–1930)
Kirsty Coventry (s. 1983), zimbabwelainen kilpauimari 
Thomas Coventry (1. paroni) (1578–1640)
Thomas Coventry (1. jaarli (n. 1629–1699)
William Coventry (5. jaarli) (n. 1676 – 1751)
Charles Coventry, zimbabwelainen kriketinpelaaja

Muuta
 Coventry Climax, brittiläinen yritys
 
 3009 Coventry, asteroidi
Britannian kuninkaallinen laivasto
HMS Coventry (1658), 28-tykkinen alus
HMS Coventry (1695),48-tykkinen neljännen luokan alus
HMS Coventry (1757) 28-tykkinen kuudennen luokan alus (fregatti)
HMS Coventry (D43), C-luokan kevyt risteilijä
HMS Coventryn piti olla Salisbury-luokan ilmatorjuntafregatti
HMS Coventry (D118), tyypin 42 hävittäjä
HMS Coventry (F98), tyypin 22 fregatti.
Kaapista ulos tuleminen

Kaapista ulos tuleminen tarkoittaa sitä, että sukupuoli- tai seksuaalivähemmistöön kuuluva henkilö kertoo seksuaalisesta suuntautumisestaan tai sukupuolestaan jollekin henkilölle tai julkisesti. 

Kaappi on metafora tilalle, jossa henkilö elää piilossa seksuaalisuutensa tai sukupuolensa kanssa. Kaapista ulos tulo on psykologisesti vapauttava kokemus, joka edesauttaa henkistä hyvinvointia sekä itsensä toteuttamista. Seksuaali- tai/ja sukupuolivähemmistöön avoimesti kuulumisen vastakohdaksi kutsutaan kaapissa olemista.

Vuonna 2015 aloitettiin Sinuksi-hanke, jonka tarkoituksena oli helpottaa kaapista ulos tulemista etenkin nuorten keskuudessa.

Lähteet

Kirjallisuutta 
 

Seksuaali- ja sukupuolivähemmistöjen kulttuuri
Metaforat
Itävallan Grand Prix 2003

Itävallan Grand Prix 2003 oli Formula 1 -sarjan osakilpailu, joka ajettiin 18. toukokuuta 2003 A1-Ringilla Itävallassa. Kilpailun voitti Michael Schumacher, jolle voitto oli kauden kolmas. Kimi Räikkönen oli jälleen toinen ja Rubens Barrichello kolmas.

Kilpailu oli pitkään viimeisin Itävallassa kilpailtu F1-kilpailu, kunnes vuonna 2014 radalla kilpailtiin jälleen Formula 1 -luokassa.

Aika-ajot

Kilpailu 

*Lähtö uusittiin kahdesti, minkä takia kilpailun kokonaiskierrosmäärää vähennettiin kahdella kierroksella.  **Mark Webber ja Fernando Alonso lähtivät kilpailuun varikkosuoralta.

Johtokierrokset

Muuta 

Honda-moottorit saavuttivat 1 300 MM-pisteen rajan.
McLaren-talli saavutti 2800 MM-pisteen rajan.

Lähteet

Aiheesta muualla 
Kuvia kilpailusta

2003
Sippar

Sippar, nykyinen Tell Abu Habbah oli muinaisen
Kaksoisvirtainmaan Sumerin pohjoinen kaupunki.
Se sijaitsi 60 km Babylonista pohjoiseen Eufratin itärannalla. Kaupungin sumerilainen nimitys oli Zimbir, lintukaupunki. Kaupunki jakautui kahteen osaan, auringonjumalan ja Anunit-jumalan palvojien alueisiin. Raamatussa se tunnetaan nimellä Sefarvaim. Jotkut tutkijat ovat arvelleet, että tämä kaupunki olisi ollut Akkadin pääkaupunki Agade eli Akkad.
 

 Sumerin kaupungit
Arkeologiset kohteet Irakissa
Larsa

Larsa, nykyinen Tell as-Senkereh, ehkä Raamatun Ellasar oli muinainen kaupunki Mesopotamian, nykyisen Irakin eteläosissa. Tämä muinaisen Sumerin eteläosan kaupunki oli merkittävä poliittinen keskus Uus-Sumerin luhistuttua joskus 2000 eaa. Larsa mainitaan jo varhaisdynastisen Ur-Gurin aikoina 2800–2700 eaa. ja oli Uus-Sumerin aikoina osa Lagashin provinssia.

Larsa itsenäistyi, kun Isinin amorilainen kuvernööri Gungunum julisti kaupungin irronneeksi Lagašista. Gungunum valtasi myös Urin, joka oli merkittävä Persianlahden kaupan keskus. Gungunumin kapinan väitetään johtuneen muun muassa siitä, että isiinin johto olisi sallinut kastelukanavien rämettyä. Larsa oli Isinin kilpailija Isin-Larsa-kaudella Sumerin hajottua, ja valtasi ajan kuluessa Isiniltä alaa. Gungunumin seuraajat Abisare ja Sumu-el pyrkivät valtaamaan Isiniltä kastelukanavien hallinnan.

Larsasta tuli merkittävä mahti viimeistään Warad-Sinin ja varsinkin hänen seuraajansa Rim-Sinin aikoina 1822–1763 eaa, jolloin kaupunki hallitsi 15 muuta kaupunkia, muttei ehtinyt kasvaa suurvallaksi, koska nousevan mahdin Babylonian kuningas Hammurabi kukisti lopulta liittolaisensa Larsan kuninkaan.

Larsan kuninkaat 
Larsan kuninkaat lyhyemmän kronologian mukaan. Katso myös Isin-Larsa-kausi

Aiheesta muualla

Arkeologiset kohteet Irakissa
Sumerin kaupungit
Tanskan valtakunnankomissariaatti

Tanskan valtakunnankomissariaatti oli Saksan valloitettujen alueiden hallintoon kuuluva alue, joka käsitti Tanskan kuningaskunnan vuodesta 1943 vuoteen 1945. Tanska oli 9. huhtikuuta 1940 jouduttuaan Saksan hyökkäyksen kohteeksi säilyttänyt tavanomaisen hallinnon.

Päinvastoin kuin Norjassa, jossa hallitus aloitti brittiläisten ja puolalaisten kanssa sinnikkään puolustustaistelun liikekannallepanoon liittyvien epäröintien jälkeen, ja missä kuningas oli lähtenyt Isoon-Britanniaan muodostaen pakolaishallituksen, Tanskassa kuningas säilyi valtionpäämiehenä ja maassa oli tanskalainen hallitus vuoteen 1943 saakka, jolloin saksalaiset muutamien terrori-iskujen ja yleislakon vuoksi olivat päättäneet ottaa Tanskan tiukempaan hallintaansa.

Ennen Werner Bestin nimittämistä Tanskan valtakunnankomissaariksi Saksa hoiti muodollisesti asiansa Tanskaan protektoraattina, toisin sanoen Tanskan korkea-arvoisin saksalaisvirkamies oli Valtakunnan täysivaltainen lähettiläs (), joka oli hyväksyttänyt akkreditaationsa Tanskan kuningas Kristianilla. Ensimmäinen heistä oli Cecil von Renthe-Fink ja toinen Werner Best, josta tuli Tanskan valtakunnankomissaari.

Katso myös 
Tanskan miehitys

Tanskan valtakunnankomissariaatti
Saksan siviilihallinto valloitetuilla alueilla toisen maailmansodan aikana
Isin

Isin oli muinainen kaupunki Kaksoisvirtainmaassa, nykyisessä Etelä-Irakissa.
Se oli merkittävä mahti Uus-Sumerin luhistuttua.
Kun elamilaiset hyökkäsivät Sumeriin, virkamies Ishbi-Erra nousi siellä valtaan perustaen vuoteen 1730 eaa. (lyhyen kronologian mukaan) jatkuneen Isinin dynastian.
Hän yritti joiltain osin jäljitellä Urin kolmannen dynastian kulttuuria. Ishbi-Erra löi Uriin hyökänneet elamilaiset. Tämän jälkeen Isinin dynastia kukoisti 100 vuotta. Rakennettiin suuria temppeleitä. Kauppa Persianlahdella jatkui Isinin dynastian vallitessa maata. Veden puute oli suuri ongelma Isinissä. Isinin kilpailija Larsa valtasi merenrantakaupunki Urin, myöhemmin pyhän kaupungin Nippurin ja saartoi lopulta Isinin kastelukanavat. Noin 1860 vallananastaja Enlil-bani kaappasi vallan, ja Isinin yli 150 vuotta kestänyt dynastia sammui.

Katso myös 

Isin-Larsa -kausi

Arkeologiset kohteet Irakissa
Sumerin kaupungit
Belgian valtakunnankomissariaatti

Belgian valtakunnankomissariaatti oli toisen maailmansodan aikainen Saksan valloitettujen alueiden siviilihallintoon kuuluva osa, joka sai Alankomaiden tapaisen hallinnollisen aseman vasta Normandian maihinnousun jälkeen. Tätä ennen päinvastoin kuin Alankomaat, oli Belgia ollut Wehrmachtin sotilashallintoon kuuluvaa aluetta, kuten Atlantin rannikolla ovat Pohjois- ja Länsi-Ranska.

Kansalliseksi hallinnoksi Belgian valtakunnankomissariaattiin nimitettiin flaamilais-vallonialainen valtuuskunta (saksaksi Flämisch-Wallonischer Ausschuss) 18. heinäkuuta 1944. Sen johdossa olivat van de Wiele ja Léon Degrelle. 

Belgian saksalaiseksi valtakunnankomissaariksi tuli Kölnin Gauleiter Josef Grohé. 

Belgian kuului ennen valtakunnankomissariaatin perustamista Saksan Ranskan sotilaskäskynhaltijalle Wehrmachtin sotilashallintoon, jota johti valloituksesta helmikuuhun 1942 Otto von Stülpnagel.

Lähdeviitteet

Aiheesta muualla
Josef Grohé  kuva

Belgian historia
Saksan siviilihallinto valloitetuilla alueilla toisen maailmansodan aikana
Fancy

Fancy (s. Manfred Alois Segieth, 7. heinäkuuta 1946) on saksalainen eurodiskomusiikkia laulanut artisti, joka oli suosiossa 1980-luvun puolivälin jälkeen muutamia vuosia. 

Fancy alkoi soittaa kitaraa 12-vuotiaana. 60-luvun lopulla Fancy tutustui Jimi Hendrixiin ja Giorgio Moroderiin.

Fancy esiintyi tanssihalleissa monissa yhtyeissä laulajana, joskus myös kitaristina ja basistin. Fancy toimi muun muassa iskelmäartistina nimellä Tess Teiges. 70-luvulla Fancy tuotti musiikkia yhtyeelle "Claudia Field & Red Face". Fancy esiintyi varieteekoomikkona 70-luvun lopulla ja 80-luvun alussa.

Fancyn todellinen läpimurtokappale oli italotyylinen ”Slice Me Nice” vuonna 1984. Se nousi tanssilistoille myös Yhdysvalloissa Top 10:een. Myös vuonna 1985 jättimenestynyt ”Chinese Eyes” saavutti Yhdysvaltain tanssilistalla 2. sijan.

Fancyn menestyskappaleita ovat myös  "Bolero (Hold Me In Your Arms Again)”,  ”Flames of Love” ja ”Lady of Ice”. Tunnettuja ovat lisäksi  "Come Inside",  "Colder Than Ice", "Latin Fire", "Angel Eyes", ”Bride In Black”, ”C'est La Vie”, ”Running Man” ja ”My Emotional Way”.

Monet menestyskappaleista on tehty yhteistyössä manageri Anthony Monnin kanssa. Myös Bobby Orlando on tuottanut Fancyn lauluja. Fancy on tehnyt yhteistyötä monien muiden artistien kanssa, muun muassa salanimellä Tess tai RicTess. 

Fancy on toiminut myös tuottajana ja näyttelijänä. 

Fancy on ollut kiinnostunut katulapsien auttamisesta, eläintensuojelusta, astrologiasta ja esoteerisista asioista.


Parhaiten sijoittuneet Fancyn singlet 
Slice Me Nice (1984)
Chinese Eyes (1984)
Get Lost Tonight (1985)
Bolero (Hold Me in Your Arms Again) (1986)
Lady of Ice (1987) 
Latin Fire (1987) 
Flames of Love (1988)

Diskografia

Albumit

1985: Get Your Kicks 
1986: Contact 
1988: Flames of Love 
1988: Gold 
1988: Gold Remix 
1989: All My loving 
1990: Five 
1991: Six: Deep In My Heart 
1994: It’s Me 
1995: Blue Planet Zikastar 
1996: Colours of Life 
1996: Christmas in Vegas
1998: Hit Party 
1998: Best of 
1998: Blue Planet ('99er Version)
1999: D.I.S.C.O. 
2000: Strip Down
2001: Deep in My Heart (Neuauflage von "Six")
2001: Fancy For Fans
2001: Locomotion
2003: Best of... – Die Hits Auf Deutsch
2004: Greatest Hits
2004: Voices from Heaven
2008: Forever Magic
2021 Masquerade ( Les Marionettes )

Lähteet

Aiheesta muualla

 http://www.fancy-online.net/
 http://www.laut.de/wortlaut/artists/f/fancy/index.htm

Saksalaiset laulajat
Vuonna 1946 syntyneet
Elävät henkilöt
Pitkäkankaan koulu

Pitkäkankaan koulu on Oulussa Oulunsalon kaupunginosassa, Pitkäkankaan asuinalueella sijaitseva yhtenäisperuskoulu. Koulua on rakennettu vuosien 1981–1985 välillä, ja sen on suunnittelut Heikki Taskinen. Koulussa annetaan esiopetusta sekä perusopetusta luokka-asteille 1–9. Oppilaita koulussa on noin 800. Rehtorina toimii Miia Viljamäki.

Koulussa toimii vanhempaintoimikunta.

Koulukeskuksen historiaa
Pitkäkankaan koulukeskus on rakennettu useassa vaiheessa. Vuonna 1983 valmistui Oulunsalon yläaste, jonka suunnitteli koulusuunnittelijana tunnettu arkkitehti Heikki Taskinen ja hänen toimistossaan suunnitteluprojektia johtanut arkkitehti Martti Karsikas. Vuonna 1985 koulua laajennettiin siipirakennuksella, johon sijoitettiin ala-aste.  Ala-asteen nimeksi tuli Pitkäkankaan koulu. Vuosina 1996─2009 koulukeskukseen tehtiin peruskorjaus sekä opetus- ja erityistilojen laajennus- ja muutostöitä, joiden suunnittelijana oli Arkkitehtitoimisto Karsikas.
Kaksikerroksinen koulu luetaan tärkeäksi osaksi Oulunsalon rakennuskantaa ja se on yksi suomalaisen arkkitehtuurin niin sanotun Oulun koulun merkkirakennuksista.

Aiemmin vain ala-asteena toimineesta Pitkäkankaan koulusta ja Oulunsalon yläasteesta muodostettiin vuonna 2012 yhtenäisperuskoulu, jonka nimeksi tuli Pitkäkankaan koulu.

Entisiä koulun oppilaita
 Saara Aalto, artisti
 Mikael Granlund, jääkiekkoilija
 Joel Hokka, Blind Channel -yhtyeen jäsen
 Toni Laaksonen, juontaja
 Ernest Lawson, näyttelijä
 Olavi Mikkonen, kirjailija
 Pekka Saarenheimo, jääkiekkoilija
 Hanna Sarkkinen, kansanedustaja

Lähteet

Aiheesta muualla

 Pitkäkankaan koulun kotisivut

Oulunsalo
Oulun peruskoulut
Alankomaiden valtakunnankomissariaatti

Alankomaiden valtakunnankomissariaatti oli siviilihallintoalue, joka perustettiin heti Saksan suorittaman Alankomaiden valtauksen jälkeen. Sen valtakunnankomissaariksi asettui Arthur Seyss-Inquart. Hänen hallintonsa perustui kansliapäälliköiden suostuttelulle jatkamaan ja Saksasta lähetetyille hallinnon toimistopäälliköille.

Valtakunnankomissaari hajotti Alankomaiden parlamentin molemmat kamarit 21. kesäkuuta 1940, ammattiyhdistykset lakkautettiin 16. heinäkuuta ja 20. heinäkuuta vasemmistopuolueet asetettiin erityisen komissaarin valvontaan. Kommunistiset ryhmät lakkautettiin. 
Loput muista puolueista lakkautettiin vuoden 1941 lopulla.

Heinäkuun alussa porvarilliset puolueet muodostivat kuuden puolueen Alankomaalaisen unionin (Niederländische Union), joka keräsi kahdeksassa viikossa 400 000 jäsentä. Sen tarkoituksena oli puolustaa Alankomaiden autonomiaa sekä estää Anton Mussertin oikeistoradikaalia puoluetta hyödyntämästä Saksan miehityksen vuoksi muodostunutta tilannetta. Koska Alankomaalainen unioni oli kuitenkin hengeltään monarkistinen, otti Adolf Hitler vastaan 21. elokuuta 1940 Mussertin ehdolla, että muodostettaisiin Germanische-SS in den Niederlanden. Ryhmän jäsenten tuli vannoa uskollisuuden vala Mussertille ja Hitlerille suoraan germaanisena kansanjohtajana.

Mussertista tuli pääministeri syyskuussa 1940. Hän vastusti aluksi hollantilaisten värväämistä Waffen-SS:ään, mutta helmikuussa 1941 muutti mielensä ajatellessaan, että se voisi olla kansallisen armeijan alku. Alankomaalaisten värväys Waffen-SS:n joukkoihin aloitettiin 21. kesäkuuta 1940, mikä pelästytti muita kuin kansallissosialisteja. Maaliskuussa 1942 oli 227 000 työtöntä alankomaalaista lähetetty Saksaan töihin, ja vuonna 1944 siirtotyöläisten määrä Saksassa oli 254 000. Waffen-SS:ään liittyi 55 000 sotilasta, joista suuri osa oli kansallissosialistisen puolueen jäseniä. 
Heistä koottiin joukot:
 Nederlandsche SS (1940)
 Algemeene-SS Vlaanderen (1940)
 6. SS-Freiwilligen Sturmbrigade Langemarck
 27. SS-Freiwilligen-Grenadier-Division Langemarck

Hollannin pakolaishallitus toimi Lontoossa eikä se ollut tehnyt Ranskan tapaan aselepoa Saksan kanssa, vaan periaatteessa sotatila jatkui. Näin ollen vapaaehtoiseksi lähteminen Waffen-SS:ään oli maanpetos.

Lähteet
Eurofasismi

Eurofasismi on aate, jota harjoittivat teoriatasolla pääasiassa Saksan valloittamien germaanisten maiden yhteistoimintahallitusten johtajat toivoessaan, että Saksan valtakunnalle riittää johtoasema germaanisten kansojen liitossa (saksaksi Deutshen Reich und Bund der germanischen Völker), mikä oli kuulunut Saksan kansallissosialistien ideologiaan.

Käytännössä kuitenkin Saksan valtakunta valikoi, miten se kohteli valloittamiaan germaanimaita. Alankomaiden valtakunnankomissariaattissa hallituksen johtaja Anton Mussert elätteli ajatusta, että Alankomaihin voitaisiin liittää Luxemburg ja Pohjois-Belgian flaamilaisalueet, jolloin alueen painoarvo olisi kohtalainen kansojen yhteisössä.

Saksalaiset kuitenkin pitivät käytännön syistä Belgian Wehrmachtin sotilashallintoon kuuluvana ja liittivät Luxemburgin suurherttuakunnan osaksi Saksan valtakuntaa, sen Mosellandin valtakunnanpiirin osaksi elokuussa 1942.

Myös Norjan valtakunnankomissariaatissa Vidkun Quislingillä oli ajatus germaanisten kansojen liitosta.

Fasismi
Werner Best

Karl Rudolf Werner Best (10. heinäkuuta 1903 Darmstadt, Hessen, Saksa – 23. kesäkuuta 1989 Mülheim, Nordrhein-Westfalen, Saksa) oli saksalainen oikeustieteen tohtori, ja SS-Obergruppenführer. 

Best liittyi SS:ään Saksan kansallissosialistisen työväenpuolueen valtaannousun jälkeen 1933. Best joutui erimielisyyksiin Reinhard Heydrichin kanssa RSHA-virastoa koskevista linjauksista 1938. Hän palveli vallatussa Ranskassa 1940–1942, siirtyi sitten Saksan valtakunnan täysivaltaiseksi edustajaksi Tanskan protektoraattiin, sen jälkeen hänestä tuli Tanskan valtakunnankomissariaatin valtakunnankomissaari.

Sodan jälkeen Best sai Tanskassa kuolemantuomion, mutta hänet armahdettiin ja vapautettiin 1951.

Lähteet

Viitteet

Aiheesta muualla 

Natsi-Saksan miehityshallinnon johtajat
Tanskan valtakunnankomissariaatti
SS-kenraalit
Vuonna 1903 syntyneet
Vuonna 1989 kuolleet
Puujoki (joki)

Puujoki on noin 35 kilometriä pitkä joki Kanta-Hämeessä Hausjärven ja Janakkalan kuntien alueella. Se alkaa Mommilanjärven eteläpuolella olevasta Ansionjärvestä ja laskee lopulta Kernaalanjärveen. Korkeuseroa on vain kolme metriä, minkä vuoksi joki on herkkä tulvimaan. Puujoen sivujokia ovat esimerkiksi Hausjoki ja Punkanjoki. Seudulla on paljon soita.

Hausjärven joet
Janakkalan joet
Aulis Junes

Osmo Olavi Aulis Junes on suomalainen kansalaisvaikuttaja.

Junes on tehnyt erityisesti huumeista kärsiviin nuoriin liittyvää työtä. Hän toimi vuonna 1969 perustetun Mannerheimin Lastensuojeluliiton päihteitä käyttäville nuorille ensiapua tarvitsevan yksikön johtajana. Erityisen paikasta teki sen toimiminen ympäri vuorokauden. Klinikka toimi vain kuuden vuoden koeajan. Vastaavaa, ns. matalan kynnyksen, toimintaa nuorille jatkettiin nuorisoasemilla. 

1960-luvun lopulla Junes toimi myös Keskustapuolueen piirissä Helsingissä yhdessä Jouko Loikkasen ja Risto Volasen kanssa. Myöhemmin he perustivat oman poliittisen liikkeen nimeltään vihreä aalto jota pidetään usein vihreän liikkeen ensimmäisenä ilmentymänä Suomessa. Politiikassa Junes on toiminut sekä Espoon että Helsingin kaupunginvaltuutettuna.

Vuonna 1970 Junes toimi päihdeasiantuntijana Tapio Suomisen ohjaamassa elokuvassa Narrien illat.

Myöhemmin Junes vihittiin Suomen evankelis-luterilaisen kirkon diakoniksi, mutta vapautettiin myöhemmin tehtävistään, kun hän antoi virka-asuntonsa asunnottomien ja alkoholistien käyttöön.

Marraskuussa 1990 Aulis Junes ja Hannu Penttinen perustivat Aseman Lapset ry:n, jonka tarkoituksena oli reagoida kasvavaan huumeongelmaan Helsingin rautatieasemalla.

Junes omistaa suuren talon Linnunlaulussa Helsingissä sekä Pauanne-nimisen rakennusryhmän Kaustisella. Helsingin kaupungin rakennuslautakunta ja Helsingin kaupunginhallitus ovat toistuvasti kehottaneet Junesta korjaamaan huvilaa. Talossa toimii kirpputori.

Syksyllä 2010 Juneksen huvilan tontilla paljastettiin Greenpeace Nordenin kustantama ydinvoiman vastainen Itsekkyyden muistomerkki.

Junes-Granrothin talonpoikaissuvun juuret ovat Pietarsaaressa ja Torniossa. Suvussa on valtiopäivämiehiä ja yksi ministeri, Antti Junes, joka on Aulis Juneksen isän Aaton setä.

Lähteet

Hyväntekeväisyyden harjoittajat
Sosiaalityön kehittäjät
Suomalaiset yhteiskunta-aktivistit
Espoon kaupunginvaltuutetut
Helsingin kaupunginvaltuutetut
Vihreän liiton poliitikot
Syntymävuosi puuttuu
Elävät henkilöt
Genelec

Genelec Oy on suomalainen vuonna 1978 perustettu äänentoistolaitteita valmistava perheyritys. Yrityksen pääkonttori ja tehdas toimivat Iisalmessa, minkä lisäksi toimii myynnin ja markkinoinnin tukitoimisto Helsingissä. Yritys markkinoi tuotteitaan yli 70 maahan ympäri maailman.

Vuonna 2009 yritys voitti Fennia Prize -tuotemuotoilukilpailun pääpalkinnon 5040A-bassokaiuttimellaan. Tuotteen on suunnitellut muotoilija Harri Koskinen. Palkintosumma oli 15 000 euroa. Kilpailussa Genelecin taakse jäivät muun muassa Iittala Group, Metso Automation, Saas Instruments ja Polar Electro.

Viimeisimpänä kansainvälisenä saavutuksena yrityksen 1031A-malli pääsi 2014 erittäin arvostettuun seuraan NAMM-messujen yhteydessä, kun se valittiin TECnology Hall of Fame -tuotteeksi. Samassa palkintogaalassa vuonna 2013 lanseeratut M-sarjan kaiuttimet saavuttivat studiomonitorien kategoriassa Outstanding Technical Achievement -tunnustuksen.

Tuotteet

Studiotarkkailukaiuttimet 

Genelec valmistaa studiotarkkailukaiuttimia, joita Suomessa käyttää muun muassa Yleisradio studioissaan. Samoja tekniikoita hyödynnetään myös kuluttajakäyttöön suunnatuissa malleissa.

Kotikaiuttimet
 Genelec G One
 Genelec G Two
 Genelec G Three
 Genelec G Four
 Genelec G Five
 Genelec F One
 Genelec F Two

Kaksitiekaiuttimet 
 Genelec M030
Genelec M040
Genelec 8010A
Genelec 8020D
Genelec 8030C
Genelec 8040B
Genelec 8050B
Genelec 8320A SAM
 Genelec 8330A SAM
 Genelec 8340A SAM
 Genelec 8350A SAM
Genelec 8340A IP SAM
Genelec 1032C SAM

Kolmitiekaiuttimet 
 Genelec 8331A SAM
 Genelec 8341A SAM
 Genelec 8351A SAM
 Genelec 8260A SAM
Genelec 1237A SAM
Genelec 1238A SAM
Genelec 1238AC SAM
Genelec 1238DF SAM
Genelec 1234A SAM
Genelec 1236A SAM

Subwooferit 
 Genelec 7350A - 8"
 Genelec 7360A - 10"
 Genelec 7370A - 12"
 Genelec 7380A - 15"
 Genelec 7382A - 3 x 15"

Lähteet

Aiheesta muualla 

 Genelec Oy
 Genelec.com 
 HS 18.7.2013: Tarkkaa työtä korvien iloksi

Suomalaiset elektroniikkayhtiöt
Suomalaiset perheyritykset
Seulonnan keskeiset artikkelit
Viihde-elektroniikan tuotemerkit
Suomalaiset kaiutinvalmistajat
Hedviga Malinová

Hedviga Malinová (Malina Hedvig) on slovakialainen kansallisuudeltaan unkarilainen opiskelija, joka väitti tulleensa kahden miehen hakkaamaksi Nitrassa 25. elokuuta 2006 puhuttuaan unkaria matkapuhelimeensa. Hänen mukaansa skinheadit kirjoittivat myös hänen vaatteisiinsa fraasin ”unkarilaiset Tonavaan”. Malinová oli tuolloin 23-vuotias.

Slovakian poliisi tutki asiaa kaksi viikkoa ja päätteli, että hyökkäystä ei ollut tapahtunut ja luopui jutun tutkimisesta 11. syyskuuta. Syyttäjän toimisto nosti syytteen Malinováa vastaan poliisin ajan tuhlaamisesta ja väärästä valasta, josta hän puolestaan valitti, mutta perustuslaillinen oikeus hylkäsi valituksen Operaattorin mukaan puhelimesta ei ollut soitettu puhelua tuona aikana. Toisaalta Malinová oli selvästi hakattu.

Tapaus johti kansallisuuksien välien kiristymiseen, kuten rasistisiin sloganeihin ja kyltteihin jalkapallo-otteluissa ja Internetin videopalveluissa.

Pääministeri Robert Fico ja sisäministeri Robert Kaliňák sanoivat lehdistötilaisuudessa tytön valehdelleen ja pääministeri korosti hallituksen jatkavan ekstremismin vastaista taistelua, sekä toimivan myös niitä vastaan, jotka vahingoittavat Slovakiaa keksimällä valheita. Slovakian ulkoministeriö joutui myös puolustautumaan eräiden unkarilaisten poliitikkojen Slovakian oikeusjärjestelmää arvostelevia lausuntoja vastaan ja tapaus kiristi maiden välejä.

Radio Slovakia International syytti tapauksen julkisuudesta unkarilaispuolueen (SMK) ”unkarilaista peliä”. Myös Ján Slota syytti ulkomaisia organisaatioita Slovakian vastaisesta propagandasta.

Lähteet
http://www.spectator.sk/clanok-27691.html 
http://www.slovakspectator.sk/clanok-24912.html
http://www.slovakspectator.sk/clanok-24918.html

Viitteet

Slovakialaiset henkilöt
1980-luvulla syntyneet
Elävät henkilöt
Kansanpuolue – Demokraattisen Slovakian liike

Kansanpuolue – Demokraattisen Slovakian liike () on slovakialainen keskustaoikeistolainen ja populistinen puolue, jota johtaa entinen pääministeri Vladimír Mečiar.

Mečiar oli pääministerinä Tšekkoslovakian hajoamisesta 1992 kevääseen 1994 ja uudelleen syksystä 1994 vuoteen 1998.

HZDS syntyi 1991 ei-kommunistisen opposition (VPN) hajotessa. Kun HZDS voitti vaalit 1992 ja Mečiar nousi Slovakian pääministeriksi, hän hajotti tšekkivastineensa Václav Klausin kanssa Tšekkoslovakian. Mečiar hallitsi vuoden 1993 alusta itsenäistynyttä maataan varsin itsevaltaisesti ja oli sotatilassa presidentti Michal Kováčin kanssa. Vuonna 1997 viisi oppositiopuoluetta liittoutui Slovakian demokraattiseksi koalitioksi (SDK), joka sai Mečiarin pois pääministerin paikalta, kun kukaan ei enää suostunut HZDS:n kanssa yhteistyöhön. HZDS otti nykyisen nimensä vuonna 2000.

Vuoden 2002 vaaleissa ĽS–HZDS oli jälleen suurin puolue, muttei kyennyt muodostamaan hallitusta. Riitojen vuoksi osa jäsenistä erosi siitä. Ivan Gašparovič erosi muodostaen Hnutie za demokraciun (HZD) vuonna 2002 ja vuonna 2003 osa muodosti Ľudová únian (ĽU).

Heikentynyt ĽS–HZDS otettiin vuonna 2006 Robert Ficon hallitukseen kahdella ministerillä. Mečiar ei ole mukana hallituksessa.

Kesäkuun 2010 vaaleissa HZDS:n kannatus jäi alle 5 % äänikynnyksen ja puolue putosi parlamentista.

Vaalitulokset parlamenttivaaleissa 
 1992: 37,3 %
 1998: 27,0 %
 2002: 19,5 %
 2006: 8,79 %

Aiheesta muualla 
 http://www.hzds.sk/ 

Slovakian puolueet
Teumessoksen kettu

”Teumessoksen Kettu” oli kreikkalaisessa mytologiassa jättimäinen kettu, joka oli lumottu niin ettei kukaan voinut saada sitä kiinni. Ketun alkuperää ei ole kirjoituksissa kerrottu, mutta jumalien kerrotaan lähettäneen sen rangaistukseksi Kadmoksen jälkeläisille Thebaan hävittämään maata.

Amfitryon oli pyytänyt Theban hallitsijaa Kreonia liittymään taisteluun teleboanilaisia vastaan, mutta tämä asetti ehdon: Amfitryonin oli pyydystettävä kettu, jotta Kreon liittyisi mukaan. Amfitryon pyysi Kefalosta auttamaan ja tuomaan koiransa Lailapsin, joka puolestaan oli lumottu niin että se sai aina saaliinsa kiinni. Kefalos suostui pyyntöön ja yhtyi jahtiin.

Zeus pohti syntynyttä paradoksia, jossa olivat vastakkain aina pakeneva kettu ja aina saaliinsa kiinni saava koira, ja päätti muuttaa molemmat kiveksi..

Ison koiran tähdistöä on arveltu Lailapsiksi, joka on korotettu taivaalle, ja Pienen koiran tähdistö on samalla yhdistetty Teumessoksen kettuun.

Lähteet

Katso myös 
 Hiiden hirvi, Teumessoksen ketun suomalainen vastine

Kreikkalaisen mytologian taruolennot
Kuvitteelliset ketut
Arat

Arat (Ara) on suku Etelä-Amerikassa ja Keski-Amerikassa eläviä papukaijoja. 

Arojen tunnusomaisena piirteenä on värikkyys ja pitkä pyrstö, sekä suuri "pähkinänsärkijä"-tyyppinen nokka. Niillä on yleensä jonkin kokoisia höyhenettömiä alueita naamassaan. Aitoaroja yhdistää myös niille tyypillinen ääntely. Arojen koko vaihtelee aina pienenpuoleisista pikkuaroista (Diopsittaca nobilis) (pituus pyrstön kanssa noin 30 senttimetriä) suurikokoisiin hyasinttiaroihin (Anodorhynchus hyacinthinus) joka on maailman papukaijalajeista kaikkein pisin: kokonaispituus on metrin paikkeilla.

Väritykseltään arat ovat vaihtelevia, mutta aina kirkasvärisiä: pikkuarat ovat yksi "värittömimmistä" omaten suurimmaksi osaksi tasaisen vihreän höyhenpuvun pienillä punaisilla laikuilla siivissä, sekä aroille tyypillisen paljaan, vaalean ihoalueen silmien ympärillä. Yksi värikkäimmistä on puna-ara (Ara macao), joka loistaa suurimmaksi osaksi kirkkaan punaisena ja omaa hämmästyttävän väriset siivet, joissa on keltaista, sinistä ja hieman vihreääkin. 

Suurten arojen ääni voi olla korviavihlovan voimakas, ja olla vahvuudeltaan jopa 100 desibeliä. Kuten kaikki papukaijat, arat kykenevät tuottamaan myös hyvin hiljaisiakin ääniä. Arat eivät ole lintumaailman lahjakkaimpia puhujia, mutta saattavat nekin oppia puhumaan (tosin tämä on kaikilla papukaijoilla yksilöllistä).

Arojen sukuun kuuluu 8 elossa olevaa lajia. Pääasiassa saarissa eläneitä, sukupuuttoon kuolleita lajeja on suvussa useita.

Arat ovat Suomessakin kohtalaisen yleisiä lemmikkejä, ja yleisin ara lemmikkinä on sinikelta-ara (Ara ararauna), joka on noin 86 cm pitkä. Muut arat ovat lemmikkeinä huomattavasti harvinaisempia, eikä kasvattajiakaan ole Suomessa kovin monta.

Lajit (Ara) 
 Bolivianara (Ara rubrogenys)
 Panamanara (Ara ambiguus)
 Puna-ara (Ara macao)
 Sinikelta-ara eli ararauna (Ara ararauna)
 Sinikurkkuara (Ara glaucogularis)
 Smaragdiara eli sotilasara (Ara militaris)
 Valkonaama-ara (Ara severus)
 Vihersiipiara (Ara chloropterus)

Sukupuuttoon kuolleita lajeja (Ara):
 Ara atwoodi
 Ara autocthones
 Ara erythrocephala
 Ara erythrura
 Ara gossei
 Ara guadeloupensis 
 Ara martinicus
 Kuubanara (Ara tricolor)

Katso myös
Hyasinttiarat
Brasilianarat
Siniara
Savanniara
Pikkuara

Lähteet
 BirdLifen nimihaku

Aiheesta muualla
Kaijuli.fi
ITIS: Ara 

Arat
Moottoripyörätrialin maailmanmestaruuskausi 1993

Trialin maailmanmestaruudesta ajettiin 19. kerran vuonna 1993. Kauteen sisältyi 12 osakilpailua.

Osakilpailuiden kolme parasta

Pisteytys 

 = 20
 = 17
 = 15
 = 13
 = 11
 = 10
 = 9
 = 8
 = 7
 = 6
 = 5
 = 4
 = 3
 = 2
 = 1

MM-sarjan parhaat

Aiheesta muualla 

 MM-sarjan tulokset (englanniksi) 

Moottoripyörätrial
Vuoden 1993 moottoriurheilu
Melville Y. Stewart

Melville Y. Stewart on yhdysvaltalainen uskonnonfilosofi ja Bethel Universityn filosofian emeritus- ja apulaisprofessori. Stewart on käsitellyt myös tietoteoriaa ja metafysiikkaa. 

Stewart on opettanut Bethel Universityn lisäksi useissa yliopistoissa ympäri maailmaa. Hän on toiminut vierailevana professorina muun muassa Pietarin valtionyliopistossa sekä useissa kiinalaisissa yliopistoissa.

Teoksia 

 The Greater-Good Defence, An Essay on the Rationality of Faith (1993)
 Проблемы Христианской Философии (Problems in Christian Philosophy) (toim. yhdessä Dan Clendeninin kanssa) (1994)
 Philosophy of Religion, An Anthology of Contemporary Views (1996)
 East and West Religious Ethics and Other Essays (toim. yhdessä Zhang Zhigangin kanssa) (1997)
 East & West Philosophy of Religion (toim. yhdessä Zhang Zhigangin kanssa) (1998)
  Искупление (The Atonement) (toim. yhdessä Natalia Pecherskayan kanssa)
 《欧美哲学与宗教讲演录》 (Lectures on European and American Philosophy and Religion) (toim. yhdessä Zhao Dunhuan kanssa) (1998)
 The Trinity: East/West Dialogue (2003)
 《宗教与科学的对话》 (A Dialogue Between Science and Religion) (toim. yhdessä Zhou Jianzhangin ja Kelly James Clarkin kanssa) (2000)
 《东西宗教信仰之间的对话》  (Interfaith Dialogue: East and West) (toim. yhdessä Fu Youden ja Kelly James Clarkin kanssa) (2004)
Philosophy of Religion (toim. yhdessä Xing Taotaon kanssa) (2005)
 《科学与宗教的对话》 (Science and Religion in Dialogue) (toim. yhdessä Changchi Haon kanssa) (2006)
 《科学与宗教：21 世纪的对话》 (Science and Religion: 21st Century Dialogue) (toim. yhdessä Xu Ying-jinin kanssa) (2007)

Uskonnonfilosofit
Yhdysvaltalaiset filosofit
Syntymävuosi puuttuu
Elävät henkilöt
Siion

Siion (hepr. צִיּוֹן ,𐤑𐤉𐤅𐤍; ) on heprealaisessa Raamatussa käytetty sana, jolla viitataan usein Israelin maahan sekä sen pääkaupunkiin. Sana esiintyi jo kolmetuhatta vuotta vanhoissa teksteissä. Alkuperäiseltä merkitykseltään sana tarkoittaa Siionin vuorta, joka sijaitsee Jerusalemin lähellä. Vuorella seisoi Raamatun mukaan samanniminen linnake, jonka kuningas Daavid Raamatussa valloitti.

Raamatussa tytär Siion tarkoittaa Jerusalemia tai sen asukkaita, toisinaan koko Israelia. Kristillisessä kielenkäytössä Siionilla tarkoitetaan usein kristillistä seurakuntaa. Nimi esiintyy muun muassa useissa virsissä sekä eräiden hengellisten laulukokoelmien nimissä kuten Siionin virret ja Siionin kannel.

Siionin mukaan on saanut nimensä myös sionismi, alun perin maalliseksi tarkoitettu poliittinen liike, jossa juutalaiset pyrkivät saamaan itselleen oman valtion. 

Rastafareille Siion viittaa Afrikkaan tai Etiopiaan. Mormoneille sana viittaa heidän omaan kirkkoonsa. Termin asiayhteys voi vaihdella paljonkin riippuen siitä, mikä uskonnollinen yhteisö sitä käyttää. Viihdeteollisuudessa muun muassa Matrix-elokuvissa on viitattu Siioniin viimeisenä ihmisten kaupunkina koneiden ollessa vallassa.

Lähteet 

Israel
Kristilliset käsitteet
Juutalaisuus
Avanti

Avanti tai Avanti! (italiaa, suomeksi eteenpäin) voi tarkoittaa seuraavia:

Avanti!, suomalainen orkesteri
Avanti!, Billy Wilderin ohjaama elokuva vuodelta 1972
Avanti!, italialainen vasemmistolainen sanomalehti, jonka päätoimittajana Benito Mussolini toimi 1912–1914
Avanti, kondomimerkki
Avanti, Hackmanin kattilasarja
Avanti, Intiassa sijainnut kuningaskunta.
Ѭ

Ѭ on kyrillinen kirjain, jota käytetään muinaiskirkkoslaavissa. Se ääntyy nasaalistuneena puoliväljänä laveana etuvokaalina []. Koska nykyään kyrillisiä kirjaimia käyttävissä slaavilaiskielissä ei ole enää nasaaliäänteitä, on kirjaimesta tullut niille tarpeeton.

Kirjain Ѫ kuului bulgarian aakkosiin vuoteen 1945 asti. Nykyään äänne on hävinnyt kielestä, mutta jotkin bulgaari- tai makedonialaismurteet Kreikan Thessalonikissa ja Kastoriássa käyttävät äännettä.

І
Moottoripyörätrialin maailmanmestaruuskausi 1992

Trialin maailmanmestaruudesta ajettiin 18. kerran 1992. Kauteen sisältyi 12 osakilpailua.

Osakilpailuiden kolme parasta

Pisteytys 

 = 20
 = 17
 = 15
 = 13
 = 11
 = 10
 = 9
 = 8
 = 7
 = 6
 = 5
 = 4
 = 3
 = 2
 = 1

MM-sarjan parhaat

Aiheesta muualla 

 MM-sarjan tulokset (englanniksi) 

Moottoripyörätrial
Vuoden 1992 moottoriurheilu
Ѥ

Ѥ on kyrillinen kirjain. Se sisältyy muinaiskirkkoslaavin, kirkkoslaavin ja varhaisitäslaavin aakkosiin. Se on kyrillisistä kirjaimista і ja е muodostettu ligatuuri.

Ääntäminen
Ѥ ääntyy konsonantin jälkeen laveana puolisuppeana etuvokaalina []. Edeltävä konsonantti, joka on useimmiten л tai н, ääntyy tällöin liudentuneena. Sanan alussa tai vokaalin jälkeen ѥ ääntyy [].

І
M/S Hamlet

M/S Hamlet () on ropax-rahtilaiva, joka liikennöi Ruotsin Helsingborgin ja Tanskan Helsingørin välillä. Laivan omistaa ja sillä liikennöi Scandlines-varustamo. Aluksessa ei ole lainkaan hyttejä, vaan vain kansipaikkoja 1 000 matkustajalle. Henkilöautoja laivaan mahtuu 240 kappaletta. Autokansien pituus on 553 kaistametriä yhdistelmäajoneuvoille ja 1 171 kaistametriä henkilöautoille.

Käyttöhistoria 

Joulukuussa 1996 aluksen köli laskettiin ja 14. maaliskuuta 1997 tapahtui vesillelasku. 17. kesäkuuta alus luovutettiin Scandlines A/S:n omistukseen, joka rekisteröi aluksen Tanskan lipun alle. Kotisatamaksi tuli Helsingør. Heinäkuun alussa Hamlet aloitti liikennöinnin sen nykyisellä reitillään.

Lähteet

Aiheesta muualla 

Fakta om Fartyg – M/S Hamlet 

Hamlet
Hamlet
Urheilu+kanava

Urheilu+kanava (tyyliteltynä URHEILU+KANAVA) oli Urheilukanavan maksullinen lisäkanava, joka lähetti ohjelmaa päivittäin noin kello 18.00–1.00, kuitenkin joskus jopa viiden aikaan aamulla. Tiistaista perjantaihin kanavalla tuli urheilun oma uutispalvelu, Urheilu+Studio, jota juonsivat Pepe Jürgens ja Toni Niemistö. Keskiviikkoisin kanavalla tuli Erkki Vanhasen juontama MotorSport Evening, joka oli kooste kotimaisesta ja kansainvälisestä moottoriurheilusta.

Valtioneuvosto hyväksyi 14. joulukuuta 2006 Urheilukanavan toimiluvan muutoksen, joka mahdollisti uuden kanavan perustamisen maksuttoman Urheilukanavan rinnalle. Kanava aloitti lähetyksensä 3. kesäkuuta 2007. Kanavan sai digitaaliseen antenniverkkoon (DVB-T) tilaamalla PlusTV-kanavapaketin, ja se näkyi kanavapaikalla 12.

2. heinäkuuta 2007 alkaen Urheilu+kanavaa oli voinut katsoa myös Welhon kaapeliverkossa, jossa kanava oli maksuton syyskuun alkuun asti.

Kanava lopetettiin 31. tammikuuta 2010 uuden Nelonen Sport Pro -kanavan tieltä.

Urheilu+kanavan ohjelmia ja lajeja 
 NASCAR Sprint Cup Series
 Major League Soccer
 Brasilian jalkapallon Campeonato Brasileiro
 Ranskan Ligue 1
 Espanjan jalkapallon La Liga
 NBA:n runkosarja, playoffit sekä NBA Action-makasiiniohjelma
 WNBA:n runkosarja, playoffit sekä WNBA Action-makasiiniohjelma
 Beach Volley
 Urheilu+Studio
 Motorsport Evening

Katso myös 
 Ruutu+ Urheilu 2

Nelonen Median televisiokanavat
Vuonna 2007 perustetut televisiokanavat
Vuonna 2010 lakkautetut televisiokanavat